Bryan Cristante
Bryan Cristante (twieled fit-3 ta' Marzu 1995) huwa futboler professjonali Taljan li jilgħab bħala midfilder mal-klabb tas-Serie A Milan. Huwa għandu passaport Kanadiż, minħabba li missieru twieled hemmhekk.

Karriera 
Cristante twieled f'San Vito al Tagliamento iżda trabba ġewwa San Giovanni di Casarsa, fejn beda jilgħab il-futbol bħala tfajjel. Huwa mexa lejn Liventina Gorghense, klabb tad-dilettanti fil-provinċja ta' Treviso, qabel ma ssieħeb ma AC Milan fl-2009. Matul iż-żmien tiegħu fl-akkademja ta' AC Milan, hu kien membru tal-iskwadra tal-U15 li rebħet il-Campionato Giovanissimi Nazionali fl-2010, fejn hemmhekk skorja tmien gowls, huwa wkoll kien membru tal-iskwadra tal-U17 li rebħet il-Campionato Allievi Nazionali fl-2011.

Huwa għamel id-debutt professjonali tiegħu għall-klabb fis-6 ta' Diċembru 2011, fl-età ta' 16-il sena u 278 ġranet, fejn ħareġ bħala sostitut minflok Robinho fil-fażi tal-gruppi tal-UEFA Champions League kontra Viktoria Plzeň, il-logħba kienet spiċċat fid-dro ta' 2–2. Hu b'hekk sar l-iżgħar plejer ta' Milan li lagħab fiċ-Champions League u t-tielet l-iżgħar ta' kull żmien.

Cristante kien elett bħala l-aqwa plejer fit-Torneo di Viareggio 2013. Fl-4 ta' Marzu 2013, Cristante ffirma l-ewwel kuntratt professjonali tiegħu, li jżommu f'Milan sal-2018. Huwa se jissieħeb fl-ewwel skwadra fil-bidu tal-istaġun 2013/2014.

Statistika 

Aġġornati sal-1 ta' Lulju 2013

Noti

Referenzi

Ħoloq esterni 
  Dehriet internazzjonali fuq figc.it
 

Twieldu fl-1995
Nies ħajjin
Futbolers Taljani
Plejers ta' AC Milan
Plejers tas-Serie A